Read in English . Il-Pulizija ma weġbitx dwar is-sejħa li saret biex titwaqqaf investigazzjoni internazzjonali b'rabta mal-assassinju tal-ġurnalista Daphne Caruana Galizia. Illum 11-il għaqda favur il-midja ħielsa talbu lill-Avukat Ġenerali biex jitlob lill-Europol biex issir l-hekk imsejħa joint investigation team (JIT). JIT hija għodda internazzjonali li tiffaċilità investigazzjoni speċifika f'għadd ta' pajjiżi. Il-ftehim isir bejn il-prosekuturi u l-pulizija bejn żewġ pajjiżi jew aktar għal perjodu limitat. L-għaqdiet barranin qalu li l-involviment tal-Europol jaf iwassal għal aktar suċċessi fl-investigazzjoni fil-qtil ta' Caruana Galziia. Fi stqarrija ta' 5 linji l-Pulizija qalet li l-Europol għadha involuta fl-investigazzjoni li għadha għaddejja. Madanakollu, il-Pulizija ma kkummentatx dwar it-talba speċifika li saret biex jitwaqqaf JIT. Il-Europol tiddeskrivi l-JITs bħala għodda effiċjenti fil-ġlieda kontra l-kriminalità. Ir-Rapporteur għall-Kunsill tal-Ewropa dwar l-assassinju qal li s-suġġeriment tal-għaqdiet hija waħda ta' valur. Pieter Omtzigt qal dan fuq Twitter. A valuable suggestion to the Attorney General in Malta from many press freedom organisations: Involve Europol and start a Joint Investigation Team (minimum: 2 EU countries) into the murder of Daphne Caruana Galizia (1) https://t.co/AqSWpQi9Wq — Pieter Omtzigt (@PieterOmtzigt) May 5, 2020 Intant il-familja tal-ġurnalista kitbet lill-kumpanija Siemens AG fejn talbitha tiddikjara x'għarfien għandha dwar ħasil ta' flus u kickbacks fil-ftehim tal-Electrogas Malta. "Għidu x'tafu dwar it-tixħim mill-proġett tal-Electrogas" .td_uid_3_5ee4dfae259d3_rand.td-a-rec-img{text-align:left}.td_uid_3_5ee4dfae259d3_rand.td-a-rec-img img{margin:0 auto 0 0}